Document ID: /roh_data/filtered/fineweb-2-filterrobots_roh.jsonl.gz/3186

Cun bun 104'000 entradas durant la stad han las pendicularas da Laax surpassà il resultat da l'onn avon per varga 7'000 entradas. Motiv per quai augment sajan cunzunt las purschidas da bike e la pendiculara da Grauberg che saja stada en funcziun.
Massa naiv ha carmalà massa giasts
L'enviern haja cumenzà bain cun massa naiv gia l'entschatta november. Plinavant sajan tut ils runals e las sutgeras stadas en funcziun davent da l'entschatta december enfin la fin dalla stagiun. Quai haja er carmalà ils giasts. En tut han las pendicularas da l'Arena Alva registrà durant l'enviern varga 845'000 entradas. Quai èn 8,2% dapli che l'onn avant. Las cifras d'entradas giaschan er sur la media dals davos tschintg onns. Da las cifras da record è l'enviern 2017/2018 dentant anc lunsch davent. Lura aveva il territori registrà 1'600'000 entradas.
RR novitads 20:00